**AIŠKINAMASIS RAŠTAS**

**DĖL MOLĖTŲ RAJONO SAVIVALDYBĖS SAUGOMO BOTANINIO GAMTOS PAVELDO OBJEKTO „DVIKAMIENĖ PUŠIS“ SCHEMOS PATVIRTINIMO**

1. **Parengto tarybos sprendimo projekto tikslai ir uždaviniai:**

Molėtų rajono savivaldybės administracija, kaip ir kitos Lietuvos Respublikos savivaldybės, gavo Valstybinės saugomų teritorijų tarnybos prie aplinkos ministerijos 2022 m. vasario 21 d. raštą Nr. (3)-V3-241 „Dėl savivaldybės saugomų gamtos paveldo objektų sąrašo patikslinimo ir schemų parengimo“. Šiame rašte buvo nurodyta, kad siekiant užtikrinti kokybišką ir aktualią informaciją Lietuvos Respublikos saugomų teritorijų valstybės kadastre, reikalinga parengti saugomų teritorijų specialiųjų žemės naudojimo sąlygų rinkinį ir jį perduoti Nekilnojamojo turto registro tvarkytojui VĮ Registrų centrui, todėl savivaldybės prašomos inventorizuoti savivaldybės saugomus gamtos paveldo objektus, patikslinti jų sąrašą ir atributinę informaciją ir parengti jų schemas.

Molėtų rajono savivaldybės teritorijoje yra tik vienas toks gamtos paveldo objektas - „Dvikamienė pušis“ (identifikavimo kodas 0310505020053). Šis objektas yra Lietuvos Respublikos saugomų teritorijų valstybės kadastro duomenyse įrašytas kaip „savivaldybės saugomas“. Gamtos paveldo objektas saugomu buvo paskelbtas 1960 m. rugsėjo 1 d., jo reikšmė tuo metu buvo nustatyta kaip vietinė. 1993 m priėmus Saugomų teritorijų įstatymą pasikeitė gamtos paveldo diferencijavimas pagal lygmenis, ir visi vietinės reikšmės gamtos paminklai tapo savivaldybių saugomais kraštovaizdžio objektais (nuo 2001 m – savivaldybių saugomais gamtos paveldo objektais). Gamtos paveldo objektas – Dvikamienė pušis yra nustatyta tvarka įsteigtas ir įregistruotas kaip savivaldybės saugomas gamtos paveldo objektas. Šį faktą patvirtino Valstybinės saugomų teritorijų tarnybą prie aplinkos ministerijos 2022 m. balandžio 8 d. raštu Nr. (3)-V3-559 „Dėl savivaldybės saugomo gamtos paveldo objekto“.

Dėl šių aukščiau išvardintų priežasčių būtina patvirtinti gamtos paveldo objekto „Dvikamienė pušis“ schemą, kurioje būtų patikslinta gamtos paveldo objekto teritorija.

1. **Siūlomos teisinio reguliavimo nuostatos:**

Šiuo tarybos sprendimo projektu naujos teisinio reguliavimo nuostatos nėra siūlomos.

1. **Laukiami rezultatai:**

Priėmus šį tarybos sprendimą, bus patvirtina Gamtos paveldo objektas „Dvikamienė pušis“ schema, su patikslintomis šio objekto ribomis. Tai leis skatimeninius erdvinius duomenis apie šį gamtos paveldo objektą perduoti Lietuvos Respublikos saugomų teritorijų valstybės kadastrui ir VĮ Registrų centrui.

1. **Lėšų poreikis ir jų šaltiniai:**

Lėšų poreikio nėra.

1. **Kiti sprendimui priimti reikalingi pagrindimai, skaičiavimai ar paaiškinimai.**

Nėra.